เกิดจากช่วงประมาณมีนาคมค่ะ เวลาที่ต้องพูดต่อหน้าคนเยอะ ๆ หรือพรีเซ้นงานแล้วอยากให้มันออกมาดีที่สุด เราจะมีอาการสั่นค่ะ ตอนแรกคิดว่าแค่ตื่นเต้นเฉย ๆ แต่พอนาน ๆ เข้ามันรุนแรงขึ้นจนกระทบการใช้ชีวิตและบางทีเราไม่ได้ตื่นเต้นแต่ร่างกายมันก็ไปเองแบบที่ห้ามไม่ได้ค่ะ มีอาการมือสั่น เสียงสั่น แล้ววันนี้สอบท่องอาขยานไปมีอาการเสียงหาย ซึ่งเราก็พยายามเค้นเสียงกลับมาแต่ก็ทำไม่ได้ค่ะ แบบนี้ควรทำยังไงหรอคะ ใช่อาการแพนิกไหมคะ
สวัสดีค่ะ อาการมือสั่น ตื่นเต้น รู้สึกวิตกกังวลเมื่อต้องทำกิจกรรมต่อหน้าคนเยอะๆนั้น อาจเป็นอาการที่พบได้ในคนปกติที่ต้องเผชิญกับสภาวะเดียวกัน แต่ถ้ามีอาการเป็นมาก มือสั่น ใจสั่นเยอะ จนทำให้ทำกิจกรรมนั้นๆได้ไม่เต็มที่อาจเป็นภาวะวิตกกังวล ประหม่าต่อการพูดในที่ชุมชน ซึ่งก็เป็นภาวะที่พบได้ค่อนข้างบ่อย ส่วนโรคแพนิคนั้น จะมีความรู้สึกคล้ายว่ากำลังจะตาย ใจสั่น มักไม่ได้สัมพันธ์กับเหตุการณ์ที่ดูสมเหตุสมผลที่จะทำให้ตื่นเต้นเช่นการพูดในที่ชุมชน แต่มักเกิดขึ้นมาเอง ไม่มีสาเหตุกระตุ้นชัดเจน หรือเกิดสัมพันธ์กับการกลัวอะไรมากๆก็ได้การรักษา ถ้าไม่สามารถควบคุมอาการได้ด้วยตนเอง มีผลต่อการใช้ชีวิตหรือการเข้าสังคมต่างๆมากนั้น ควรปรึกษาแพทย์เพื่อตรวจประเมินอาการก่อน และถ้ามีข้อบ่งชี้ แพทย์อาจจ่ายยากลุ่มที่ช่วยลดอัตราการเต้นของหัวใจ หรือยากลุ่มเบต้า บล็อกเกอร์มารับประทานเพื่อบรรเทาอาการ ร่วมกับทำจิตบำบัดในรายที่มีอาการเป็นมากต่อเนื่อง